
PëR  SHTYRJEN E AFATIT TË BOTIMIT Të NJOFTIMIT TË FITUESIT  DHE TË NJOFTIMIT TË KONTRATëS Së LIDHUR, PëR  PROCEDURëN E PROKURIMIT Të KRYER NGA KëSHILLI I  QARKUT Të FIERIT, SI AUTORITET KONTRAKTOR  

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave  

VENDOSI:

1. Lejimin e këshillit të qarkut të Fierit të shtyjë afatin e botimit të njoftimit të fituesit dhe të njoftimit të kontratës së lidhur, deri më 23 dhjetor 2008, për procedurën e prokurimit, për fondin 5 000 000 (pesë milionë) lekë, të parashikuar në Buxhetin e Shtetit të vitit 2008, për studimin “Masterplani i zonës turistike, ndërmjet derdhjes së lumit Seman dhe lumit Vjosë”. Për këtë objekt vlera e paradhënies të jetë në masën 10 për qind të vlerës së parashikuar në kontratë. 
2. Ngarkohen Ministri i Punëve Publike, Transportit dhe Telekomunikacionit, Ministri i Financave, Agjencia e Prokurimit Publik dhe këshilli i qarkut të Fierit për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

